Ministarstvo za evropske integracije i međunarodnu saradnju Republike Srpske

**Ministarstvo za evropske integracije i međunarodnu saradnju Republike Srpske** jeste jedno od ministarstava Vlade Republike Srpske koje se bavi ekonomskim odnosima i njihovom koordinacijom unutar entiteta Republike Srpske. Trenutni ministar jeste Zlatan Klokić.

Prijašnja imena ministarstva bila su: *Ministarstvo za ekonomske odnose i koordinaciju Republike Srpske* i *Ministarstvo za ekonomske odnose i regionalnu saradnju Republike Srpske*.

## Nadležnosti 
Ministarstvo za evropske integracije i međunarodnu saradnju obavlja upravne i druge stručne poslove, koji se odnose na: praćenje ispunjavanja i ispunjavanje obaveza iz Sporazuma o stabilizaciji i pridruživanju i izvještavanje o tome; sprovođenje i koordinaciju aktivnosti u vezi sa ispunjavanjem obaveza u procesu pridruživanja i pristupanja Evropskoj uniji; ostvarivanje koordinacije republičkih organa uprave u sprovođenju aktivnosti iz oblasti evropskih integracija u skladu sa republičkim propisima; koordinaciju djelovanja republičkih predstavnika u zajedničkim tijelima EU i Bosne i Hercegovine koja se uspostavljaju na osnovu SSP; međuresornu pripremu republičkih institucija i koordinaciju učešća republičkih predstavnika u svim fazama pretpristupnog procesa i procesa pregovaranja sa EU; pripremu i reviziju strateških dokumenata i akcionih planova u vezi sa ispunjavanjem obaveza u procesu evropskih integracija; ostvarivanje i koordinaciju saradnje sa drugim tijelima u BiH, te institucijama, organima i tijelima EU, njenim državama članicama; koordinaciju izrade i praćenje republičkih planova i programa usklađivanja republičkog zakonodavstva sa pravnom tekovinom EU; normativno uređivanje organizovanja i rada privrednih predstavništava Republike Srpske u inozemstvu; praćenje realizacije programa i planova rada privrednih predstavništava, te preuzimanje mjera i aktivnosti za njihov koordiniran i efikasniji rad; poslove u oblasti odnosa Republike sa dijasporom; koordinaciju aktivnosti republičkih organa uprave u oblasti saradnje sa dijasporom; koordinaciju aktivnosti u okviru članstva Republike u Evropski odbor regija.

## Organizacija 
Organizacione jedinice u sastavu Ministarstva su:

# Resor za evropske integracije;
# Resor za ekonomsku saradnju;
# Resor za regionalnu i institucionalnu saradnju;
# Sekretarijat Ministarstva;

## Historija 
Nekadašnje *Ministarstvo za ekonomske odnose i koordinaciju Republike Srpske* je u skladu sa odlukama Vlade Republike Srpske od 30. jula 2009. godine promijenilo naziv u *Ministarstvo za ekonomske odnose i regionalnu saradnju Republike Srpske*. Tadašnje *Ministarstvo za ekonomske odnose i regionalnu saradnju Republike Srpske* je usvajanjem novog Zakona o republičkoj upravi decembra 2018. promijenilo naziv u današnje ime.

### Dosadašnji ministri 
* Branko Stjepanović (27. novembar 1996 – 18. januar 1998)
* Savo Lončar (18. januar 1998 – 12. januar 2001)
* Fuad Turalić (12. januar 2001 – 17. januar 2003)
* Omer Branković (17. januar 2003 – 15. februar 2005)
* Jasmin Seferović (15. februar 2005 – 28. februar 2006)
* Jasna Brkić (28. februar 2006 – 29. decembar 2010)
* Željka Cvijanović (29. decembar 2010 – 12. mart 2013)
* Igor Vidović (12. mart 2013 – 18. decembar 2014)
* Zlatan Klokić (od 18. decembra 2014 – *trenutno*)

## Također pogledajte 
* Vlada Republike Srpske
* Generalni sekreterijat Vlade Republike Srpske

## Reference 
Evropske integracije i međunarodnu saradnju